Lúsíuhellir
Lúsíuhellir er hellir í klettum ofan við Krossgerði á Berufjarðarströnd. 

Munnmælasaga segir að örnefnið sé tengt Tyrkjaráninu. Sagan er á þá leið að Lúsía hafi verið stúlkubarn að aldri þegar Tyrkir réðust til þrælanáms í Berufirði og hafi hellir þessi orðið henni til bjargar. Stundum fylgir sögunni að þegar Lúsía lá þar í felum hafi Tyrki einn rekið höfðinu inn í hellinn en ekki komið auga á hana, þar eð hún smokraði sér inn í glufu við hliðina á hellismunnanum. Sagt er að Lúsía þessi hafi verið jarðsett utan við Fékamb, sem er hamraveggur við Lúsíuhelli, en ekki í kirkjugarði, þegar ævi hennar lauk. 

Ekki finnast þó neinar heimildir þessu til staðfestingar en heldur ekki neinar aðrar heimildir um hví hellirinn er kenndur við Lúsíu.

Múlaþing
Hellar á Íslandi
Tyrkjaránið
Þjóðsögur